מענדל ראטה

מנחם מענדל ראטה (נהגה: רוט; נולד בי"ב באייר ה'תשנ"א, 26 באפריל 1991) הוא זמר ומלחין בסגנון מוזיקה חסידית ומשפיע חרדי־חסידי ישראלי. נולד בבני ברק לאביו הרב גדליה משה, האדמו"ר משומרי אמונים באשדוד, ולאימו טובה שפרה, בתו של הרב אליעזר זאב רוזנבוים, האדמו"ר מראחוב. דור עשירי לבעל שם טוב. שביעי מבין 15 אחים. בילדותו התחנך בתלמוד תורה של חסידות מכנובקה משם עבר לתלמוד תורה של חסידות בעלז, והמשיך בישיבה קטנה ובישיבה גדולה בישיבת טשרנוביל בבני ברק. בבחרותו עברה משפחתו חרם קהילתי שבעקבותיו החל להתחבר לזרם "קרליבך". בגיל 20 התחיל להוציא גיליון דו שבועי בו שיתף את מחשבותיו האישיות, עד שיום אחד כתב במאמר ש"אם הייתה לו ישיבה הוא היה כל ליל שישי עושה קומזיץ, לומד עם הצעירים יהדות ומחשבה, ופעם בכמה חדשים מוציא אותם לטבע, לחבק את העצים ולקטוף תפוזים", בעקבות המאמר עבר מעמד של השפלה פומבית מול 300 בחורים ובסופו נאסר על בחורים צעירים לדבר איתו בעילה של השקפות מקולקלות. זמן קצר לאחר נישואיו התגרש. ב-2016 התחיל לכתוב בלוג באתר בחדרי חרדים בו היה מנפץ נושאים שהם טאבו במגזר החרדי. כעבור שנה וחצי סגר את הבלוג. פרץ לתודעה ב-2016 כשהוציא את השיר "מנחה" עם קליפ שכתב אריאל כהן והפיק שלום אייזנבך שצולם באוקראינה והשתתפו בו למעלה מחמישים שחקנים. נכון לאפריל 2024 מספר הצפיות לקליפ באתר יוטיוב עומד על כ-1.5 מיליון צפיות. השיר זכה גם לביצוע קאבר של הזמר שלומי גרטנר. בעקבות החרם שעברה משפחתו בצעירותו החל לשיר ולהתנהג בסגנון קרליבך, אולם בשונה ממייסד הזרם שלמה קרליבך שאחז בשיטה ש'עת לעשות לה' הפרו תורתך' ראטה מקפיד על הקו ההלכתי כך שלכל דבר שהוא עושה ישנה לפחות שיטה אחת שנוהגת כך. ראטה ידוע ביציאתו נגד עולם השידוכים החסידי בו עורכים פגישה של מספר דקות בין בני הזוג ומיד לאחר מכן מכריזים על שידוך, הוא עצמו נפגע מכך מה שגרם לגירושיו כעבור ארבעה חודשים מנישואיו. לראטה אין רב או אדמו"ר שבדרכו הוא הולך, אולם לטענתו הוא הושפע מדרכו של הרב מרדכי יוסף ליינר מייסד חסידות איזביצה. תקופה מסוימת נתן גם שיעורים קצרים בליווי גיטרה בספר מי השלוח של הרב ריינר. לדבריו הוא מרגיש שהוא גלגול של שבתי צבי. ראטה מאוד מקל בנושאים הלכתיים ועניינים ששנויים במחלוקות במגזר החרדי. בין השאר הוא תומך בגיוס חרדים לצה"ל, שומע שירת נשים, מקל בשמיעת מוזיקה בתשעת הימים וספירת העומר, הצביע בבחירות למפלגת עוצמה יהודית ואף העלה סרטון תמיכה באיתמר בן גביר לאחר שראש ישיבת חברון, הרב דוד כהן, יצא נגדו. ראטה הוציא שירי אהבה, דבר שבציבור החרדי נחשב לטאבו. לדבריו, אי שמיעת שירי אהבה כמו גם נושא השידוכים במגזר הוא מנהג גלותי שנועד לשמור על עם ישראל בקדושתו לאחר הירידה הרוחנית שחווה לאחר החורבן, ולאחר החזרה לארץ החלה חזרה לקהילה הממוסדת בה אין את הבעיות של הגלות. בדצמבר 2014 הוציא את השיר 'וקיויתי לו'. ב-10 באפריל 2016 הוציא את השיר 'תהום אל תהום' יחד עם הזמר מוטי ויזל. ב-26 באפריל הוציא את השיר 'בין הזמנים'. בספטמבר 2016 הוציא קליפ קומזיץ 'מענדל מיט חברים'. בדצמבר 2016 הוציא את הסינגל-קליפ 'מנחה'. בינואר 2021 הוציא את הסינגל-קליפ 'כלו עיני'. במאי 2021 הוציא את השיר 'וידום אהרן' לזכר אסון הר מירון. באפריל 2022 עורר סערה כשהוציא את השיר 'ליבע ניגון' העוסק בבניית בית וחיפוש אחר שידוך. ביולי 2022 הוציא את השיר קליפ 'לך לך' בו הוא מציג אב שזורק את בנו מהבית לאחר שהוא מגלה שיש לו סמארטפון. באוגוסט 2022 הוציא אתה השיר קליפ 'א יידישע פסטיבל'. בנובמבר 2022 הוציא את השיר 'שיר געגועים לרחל'. בפברואר 2023 הוציא את השיר 'ארץ אל תכסי דמם' לזכרם של הילדים אשר ויעקב פלאי שנרצחו בפיגוע הדריסה בשכונת רמות. ביוני 2023 הוציא את השיר 'יאסעלע' יחד עם הזמר מיכאל שניצלר שנפטר חודשיים קודם יציאת הקליפ. בנובמבר 2023 הוציא שיר תפילה 'ושבו בנים' להחזרת החטופים במתקפת הפתע על ישראל בשמחת תורה. בפברואר 2024 כתב והלחין את השיר 'לראות בנים' שיצא בביצוע של הזמר שמוליק קליין. באפריל 2024 הוציא את השיר קליפ 'העם הזה' על הוויכוחים בחברה הישראלית וגיוס חרדים לצה"ל. מענדל ראטה, ברשת החברתית אינסטגרם מענדל ראטה, ברשת החברתית פייסבוק מענדל ראטה, ביישום טיקטוק מענדל ראטה, ברשת החברתית אינסטגרם סרטונים בערוץ של מענדל ראטה, באתר יוטיוב מענדל ראטה – תגית, באתר כיכר השבת מענדל ראטה – תגית, באתר בחדרי חרדים מענדל ראטה – תגית, באתר JDN ישראל פריי, המשפיע והמוזיקאי: מי אתה ר' מנדל ראטה? • ריאיון, באתר כל הזמן, ‏19 באוקטובר 2016 חנני בלייך, אהבה לנערה כשרה ביידיש: "הייעוד שלי הוא לעשות מהפכה במגזר", באתר ישראל היום, 30 ביוני 2022 אריאלה שטרנבך, "זו עבודת קודש": בן האדמו"ר שהפך לכוכב טיקטוק, באתר חדשות 13, 30 ביולי 2022 החלטתי לחזק את הורי החטופים בשיר חדש: מענדל ראטה בריאיון – קול ברמה, באתר קול ברמה, ‏29 בנובמבר 2023 מענדל ראטה בריאיון גלוי לב | הפודקאסט של טוקר, סרטון בערוץ "מנחם טוקר", באתר יוטיוב (אורך: 47:30) חדשות 20 – מנדל ראטה, בנו של האדמו"ר עושה מהפיכה ברחוב החרדי, סרטון בערוץ "עכשיו 14", באתר יוטיוב (אורך: 06:01) ר' מענדל ראטה, בריאיון חג | Mendel Roth Interview with JDN, סרטון בערוץ "shiezoli", באתר יוטיוב (אורך: 24:24) דן לביא, גירושי בן האדמו"ר הפכו לקליפ מוזיקלי, באתר ישראל היום, 7 בינואר 2021 יאיר טוקר, ‏המשפיע מענדל ראטה לגרושתו שהתארסה: "שיהיו לך חיים יפים", באתר כיכר השבת, 18 בינואר 2018 הבלוג של המשפיע, באתר בחדרי חרדים אחרי שנה וחצי: הבלוג של המשפיע נפרד מכם לשלום • ועכשיו הספר?, באתר בחדרי חרדים חזרה לעיירה של פעם: הקליפ המרהיב של ר' מענדל ראטה, באתר JDN קובי הר צבי, קרליבך פינת שומרי אמונים: הכירו את המשפיע הרב מנדל ראטה – בחדרי חרדים, באתר בחדרי חרדים, 23 באוקטובר 2016 מתוך פוסט שלו, באתר פייסבוק, ‏2 בפברואר 2022 מענדל ראטה בריאיון נוקב על נושא גיוס חרדים לצה"ל – עם שי גולדן וטל מאיר, סרטון בערוץ "מענדל ראטה", באתר יוטיוב (אורך: 07:02) האם מותר לשמוע שירת נשים?, סרטון בערוץ "מענדל ראטה", באתר יוטיוב (אורך: 2:00) אז האם יש היתר לשמוע מוזיקה בתשעת הימים?, באתר יוטיוב הדור הצעיר מדבר – מענדל ראטה | פרק ג – האם מותר לשמוע מוזיקה בספירת העומר? | Mendl Roth, סרטון בערוץ "מענדל ראטה", באתר יוטיוב (אורך: 04:43) אז למי אני הולך להצביע בבחירות הקרובות בעזרת ד׳?, באתר יוטיוב כואב לי מאוד דברי ראש הישיבה על איתמר בן גביר, סרטון בערוץ "מענדל ראטה", באתר יוטיוב (אורך: 01:30) איציק ברנדויין, ראש ישיבת חברון הרב דוד כהן על בן גביר: "המחלל שם שמיים הגדול ביותר בדור האחרון", באתר ערוץ 7, 26 באוקטובר 2022 יאיר טוקר, ‏מענדל ראטה מעורר סערה: "ליבע ניגון", באתר כיכר השבת, 20 באפריל 2022